2000-2007 թթ. ընդհանրապես չեմ եկել Հայաստան: Այդ ժամանակ զբաղված էի և՛ ստուդիաներում աշխատելով, և՛ հասկացել էի, որ էդքան կարևորություն պետք է չտալ աշխատանքին: Կանադայում նկարիչների խումբ կար՝ «The art's club»-ը: 2001 թ.-ին առաջին ցուցահանդեսին մասնակցեցի Կանադայում: Այդ ակումբը գտնվում էր շատ լավ պողոտայում, տարեկան մի քանի ցուցահանդեսներ էին կազմակերպվում, հետո դատարկ էր մնում այդ տեղը: Երբ ինձ արդեն ընդգրկել էին իրենց խորհրդի կազմում, առաջարկեցի ստուդիայի վերածել ակումբը՝ նատյուրմորտ, բնորդ դնել, որպեսզի մարդիկ գային նկարեին: Իրենք ողջունեցին այդ գաղափարը, ասացին, որ ինքս էլ իրականացնեմ այդ գաղափարը: Այդպես հիմնեցի ստուդիան, որը դարձավ մի վայր, որտեղ հավաքվում էինք առնվազն շաբաթը երկու-երեք օր, նստում նկարում պրոֆեսիոնալ նկարիչներով: